እዚ ጽሑፍ እዚ ምስቲ ብፓወርፖይንት(PowerPoint) ዝቐርብ *ኣብ ኢንተርነት ብውሑስ ዝኾነ መገዲ ምዕዳግ* ዝብል ብሓባር ኢና ክንጥቀመሉ። ናይቶም ነጥብታት ቁጽርታት ድማ ምስ ፓወርፖይንት ተዛመድቲ እዮም። ነጥቢ 1 ምስ ስላይድ 1 ኣብ ፓወርፖይንት (ገጽ 1) ይዛመድ ፣ ነጥቢ 2 ከኣ ምስ ገጽ 2 ይዛመድ፣ ከምኡ እንዳበለ ይቕጽል። እቲ ጽሑፍ ውን ኣብ ትሕቲ ነፍስ ወከፍ ስላይድ(ገጽ) ተጻሒፉ ትረኽቦ።

**ዝደመቑ** ጽሑፋት ድማ ርእይቶታት ኣካያዲ-ኮርስ እዮም። ብዓበይቲ ፊደላት ዝተጻሕፉ ጽሑፋት ድማ ኣርእስታት እዮም። እቲ ዝተረፈ ጽሑፍ ድማ ዓው ኢልካ ከተንብቦ ትኽእል ወይ ድማ ኣካያዲ-ኮርስ ንዝህቦ ኣስተምህሮ ከም ደጋፊ መምርሒ ክትጥቀመሉ ትኽእል።

## ጽሑፍ

1. **ቅድሚ እቲ ትምህርቲ ንባዕሉ ምጅማሩ ምስ ተሳተፍቲ ኮርስ ሸቶታት ትምህርቲ ብሓባር ኮይንኩም ረኣዩዎ።   
   እዚ ንኽመሃሩን ዝተማህሩዎ ንኽዝክሩን ከቃልለሎም እዩ።  
   ድኳናት ኢንተርነት ዝተፈላለያ ከምዝኾና ኣይትረስዕ፣ ንዝመጽእ ሕቶታት ድማ ግዜ ሂብካ መልስ።   
   ንተሳተፍቲ ኮርስ ካርድ ባንክ፣ ክረዲት ካርድን መኽፈሊ ቺፕን ናብ ፐርየድ ሒዞም ክመጹ ሓጋዚ ክኸውን ይኽእል እዩ፣ ምእንታን ኣስተምህሮ ምስ ተወደአ ገለ ነገር ክገዝኡ።**
2. ድኳን ኢንተርነት እንታይ እዩ፧  
     
   ኣብ ገሊኦም ድኳናት ኢንተርነት ነገራት ወይ ክዳውንቲ ይግዛእ፣ ይኹን ደኣ እምበር ኣገልግሎታት፣ መገሻታት፣ ክፍልታት ሆተል ምሕዛእን ብዙሕ ካልእን ውን ክግበር ይከኣል እዩ።   
     
   ገሊኦም ኣብ ድኳን ኢንተርነት ግዜን ገንዘብን ክቑጥቡ ዝዕድጉ ኣለዉ። ገሊኦም ድማ ኣብ ካልኦት ቦታታት ዘይረኽቡዎ ፍርያትን ኣገልግሎታትን ኣብኡ ስለዝረኽቡዎ እዩ።   
     
   ኣብ ኢንተርነት ክትዕድግ ከለኻ ቀዳማይ ስጉምቲ ኣየነይቲ ድኳን-ኢንተርነት ክትጥቀም ከምትደሊ ምፍላጥ እዩ። መብዛሕትኦም ኣቐዲሞም ኣየነይቲ ድኳን ክጥቀሙ ከምዝደልዩ ምናልባት ይፈልጡ ይኾኑ። እቲ ክትዕድጎ ደሊኻዮ ዘለኻ ኣቕሓ ትፈልጦ እንተኾይንካ፣ ግን ከኣ ኣበየኖት ድኳናት-ኢንተርነት ይርከብ ዘይትፈልጥ እንተኾይንካ፣ ነታ ዝደለኻያ ኣቕሓ ኣብ ብራውዘርካ ድለያ ወይ ጉግል ግበራ፣ ሽዑ ነታ ኣቕሓ ዝሸጣ ድኳናት ኢነተርነት ይመጻልካ ዶ ኣይመጻልካን ትርኢ።
3. ኣብዚ ከም ኣብነታት ዝተፈላለያ ድኳናት ኢንተርነት እንሀለዋ።
4. ኣብዚ ከም ኣብነታት ዝተፈላለያ ድኳናት ኢንተርነት እንሀለዋ።
5. ኣብዚ ከም ኣብነታት ዝተፈላለያ ድኳናት ኢንተርነት እንሀለዋ።
6. ኣብዚ ከም ኣብነታት ዝተፈላለያ ድኳናት ኢንተርነት እንሀለዋ።
7. መብዛሕትአን ድኳናት-ኢንተርነት ኣቃውመአን ብጣዕሚ ተመሳሳሊ እዩ።
8. መብዛሕትኡ ግዜ እቲ መጀመርታ ትርእዮ ገጽ ኣቕሓ ትረኽበሉን ብዛዕብኡ ተንብበሉን እዩ።
9. ኣብዚ ገጽ ውን "handlevogn" ማለት ``ዓረብያ ዕድጊ`` ኣቕሓን ኣገልግሎታትን ዝኣትወሉ ክትርኢ ኢኻ።
10. ሓንቲ ኣቕሓ ንኽትመርጽ ጠውቃ።
11. ልክዕ ከም ኣብ ኖርማል ድኳን ሓደ ኣቕሓ ወይ ኣቕሑት ክትገዝእ ክትመርጽ ትኽእል ኢኻ።
12. ልክዕ ከም ኣብ ኖርማል ድኳን ሓደ ኣቕሓ ወይ ኣቕሑት ክትገዝእ ክትመርጽ ትኽእል ኢኻ።
13. ዝተፈላለዩ ዓይነት ኣቕሑት ውን ክትገዝእ ትኽእል ኢኻ።
14. ክትዕድጎ ትደልዮ ብምሉኡ ኣብ ዓረብያ ዕድጊ ምስ ኣእተኻዮ ድማ ካሳ ክትረኽባ ኣለካ። "kjøp" ትብል ማለት ``ዓድግ`` እንተደኣ ጠዊቕካያ እቲ ኣቕሓ ኣብ ዓረብያ ዕድጊ ክኣቱ ከሎ ክትርእዮ ኢኻ።
15. "kjøp" ትብል ማለት ``ዓድግ`` እንተደኣ ጠዊቕካያ እቲ ኣቕሓ ኣብ ዓረብያ ዕድጊ ክኣቱ ከሎ ክትርእዮ ኢኻ።
16. ኣብዚ ኣብ ዓረብያ ዕድጊ ሓደ ኣቕሓ ተቐሚጡ ኣሎ።
17. ተወሳኺ ኣቕሑት እንተኣእቲኻ፣ ኣብ ዓረብያ ዘሎ ቁጽሪ ኣቕሓ ይሕደስ።
18. ከም ተወሳኺ ድኳን ኢንተርነት ``ካሳ`` ወይ መውጽኢ ኣለዎም፣ ኣብኡ ድማ እቲ ዕድጊ ክተረጋግጾ ኣለካ፣ ከምኡውን ብኸመይ ዓይነት መገዲ ክትከፍል ከምትደልን፣ ነቲ ኣቕሓ ውን ብኸመይ ዓይነት መገዲ ክትቅበሎ ከምትደሊ ክትውስን ኣለካ። እዚ ክንምለሶ ኢና።
19. ድኳናት-ኢንተርነት ነንበይነን እየን።

ገሊአን ድኳናት ካብ "handlevogn" ን"kasse"ን ማለት ``ዓረብያ ዕድጊ``ን ``ካሳ``ን ዝተፈልየ ኣስማት ዝጥቀማ ኣለዋ፣ ኣብ ገሊአን ድኳናት bestill" ወይ "legg i handlevogn" ፣ ``ጥለብ`` ወይ `` ኣብ ዓረብያ ዕድጊ ኣእቱ`` ዝብል ዝተጻሕፎ ኣሎ

1. ገሊአን ድኳናት ውን ካልእ ቋንቋ እየን ዝጥቀማ። ይኹን ደኣ እምበር እቲ ትፍጽሞ መስርሕ ሓደ እዩ።
2. እታ ትደልያ ኣቕሓ ወይ እንተን ትደልየን ኣቕሑት ትረኽበን።
3. ክትከፍል ድሉው ምስ ኮንካ ድማ ናብ ካሳ ትኸይድ።
4. ክፈለሉ።
5. ብከምዚ ዓይነት መገዲ ኢኻ ትኸፍል።
6. ክትከፍል እንተኾይንካ መጀመርታ ካሳ ክትረኽባ ኣለካ። ብዝቐለለ ክትረኽበሉ ትኽእለሉ ኣገባብ ነታ ዓረብያ ዕድጊ ብምጥዋቕ እዩ። መሪጽካዮ ዘለኻ ኣቕሑት ካብ ምርኣይ ሓሊፉ መብዛሕትኡ ግዜ ውን ካብዚ ናብ ካሳ ክትከይድ ዕድል ይኸፍተልካ እዩ። ሓንቲ መጠወቒት ወይ ሊንክ "Til kasse" `` ናብ ካሳ ኪድ``, "Gå til betaling" `` ናብ ትኸፍለሉ ቦታ ኪድ``, "Gå til utsjekking" `` ናብ መውጽኢ ኪድ`` ወይ ተመሳሳሊ፣ ኮታስ ነቲ ዕድጊ መወድኢ ዝኾነ ድለ።
7. ክትከፍል እንተኾይንካ መጀመርታ ካሳ ክትረኽባ ኣለካ። ብዝቐለለ ክትረኽበሉ ትኽእለሉ ኣገባብ ነታ ዓረብያ ዕድጊ ብምጥዋቕ እዩ። መሪጽካዮ ዘለኻ ኣቕሑት ካብ ምርኣይ ሓሊፉ መብዛሕትኡ ግዜ ውን ካብዚ ናብ ካሳ ክትከይድ ዕድል ይኸፍተልካ እዩ። ሓንቲ መጠወቒት ወይ ሊንክ "Til kasse" `` ናብ ካሳ ኪድ``, "Gå til betaling" `` ናብ ትኸፍለሉ ቦታ ኪድ``, "Gå til utsjekking" `` ናብ መውጽኢ ኪድ`` ወይ ተመሳሳሊ፣ ኮታስ ነቲ ዕድጊ መዕጸዊ ዝኾነካ ድለ።
8. ኣብ ካሳ ዕድጊ ንኽትፍጽም እዚ ዝስዕብ ሓበሬታ ምሃብ ንቡር እዩ፣
9. ስምን ኣድራሻን ተቐባሊ ኣቕሑ( ኣቕሓ ናብ ብጻይካ ወይ ኣባል ስድራቤትካ ውን ክትሰድድ ትኽእል ኢኻ)።
10. ስምን ኣድራሻን ከፋልን፣ መብዛሕትኡ ግዜ ``fakturaadresse`` ተባሂሉ ዝጽዋዕ ማለት ቢል ዝስደዶ ኣድራሻ( ናትካ ክኸውን ዘለዎ)።
11. ኣድራሻ ኢመይልካን ተለፎን ቁጽርኻን (እንተተኻኢሉ ቁጽሪ ሞባይል እዩ ተመራጺ)
12. ኣገባብ ኣከፋፍላ። መብዛሕትኡ ግዜ ቢል ክስደደካ፣ ብባንክ ካርድ ወይ ብክረዲትካርድ ወይ ብካልእ ዓይነት መገዲ ክትከፍል ኣማራጺታት ይወሃበካ እዩ።
13. ብባንክ ወይ ክረዲትካርድ ክትከፍል እንተደኣ መሪጽካ ስም ወናኒ ካርድ፣ ቁጽሪ ካርድን ዝወድቀሉ ዕለትን(ኣብ ቅድሚት ወገን ካርድ ትረኽቦ)፣ ከምኡውን CVC ሃብ ትበሃል( እዚኣ ኣብ ዳሕረዋይ ወገን ካርድካ ኢኻ ትረኽቦ። CVC እተን ኣብ የማናይ ጫፍ ዝርከባ ሰለስተ ኣሃዛት ኮይነን፣ ምስ ፌርማኻ ኣብ ሓደ ሪጋ ዝርከባ እየን።
14. ዕድጊ ቅድሚ ምፍጻምካ ናይታ ትገዝኣላ ዘለኻ ድኳን-ኢንተርነት ቅድመ-ኩነት ዕግዲ ይሰማማዓሉ እዩ ክትብል ኣለካ።

መብዛሕትኡ ግዜ እዞም ቅድመ-ኩነት ኣብ ነዋሕትን ዘይውዳእን ዝመስሉ ሊስታታት ዝሰፈሩ እዮም፣ ይኹን ደኣ እምበር ቅልጥፍ ኢልካ ከተንብቦም ኣገዳሲ እዩ፣ ምእንታን ትሰማማዓሉ ዘለኻ ክትፈልጦ።

ብፍላይ እተን ንምርካብ፣ ንምስራዝ፣ ምምላስ ኣቕሓን መሰል ጣዕሳን ዝምልከታ ክፋላት ኣጥቢቕካ ኣንብበን።

1. ነዝታት ምስ ሓለፍካዮ ነቶም ኣቕሓ ጌና ክትገዝኦም ድሌት እንተደኣሃልዩካ ንቅድመ-ኩነት ዕድጊ ከምትሰማማዓሉ ክትሕንጥጠሉ ትኽእል።

ሓደ ኣገዳሲ ክፋል መስርሕ ዕድጊ ነዞም ኣቕሑ ክትገዝኦም ትቕየድ ምህላውካ እዩ። እታ ትዕድገላ ድኳን-ኢንተርነት ብዛዕባ እዝን መሰል ጣዕሳን ብሩህ ሓበሬታ ክትህበካ ይግባእ።

መስርሕ ዕድጊ ካብ ድኳን-ኢንተርነት ናብ ድኳን-ኢንተርነት ቅሩብ ዝተፈላለየ ክኸውን ይኽእል እዩ፣ ስለዚ ኣብ ስክሪን ዘሎ መምርሒታት ብጥብቂ ተኸታተሎም።

1. ዕድጊ ምስ ተፈጸመ መብዛሕትኡ ግዜ ናብ `` ጠለብካ ተቐቢልናዮ ኣለና`` ዝብል ዝተጻሕፎ ገጽ እዩ ዝወስደካ። መብዛሕትኡ ግዜ ውን ጠለብካ ዘርኢ ኢመይል ይስደደልካ እዩ። ብዙሓት ድኳናት-ኢንተርነት ጸኒሐን ውን ኣብ መስርሕ ምዕሻግን ምስዳድን ኣቕሓኻ ኣበይ በጺሑ ከምዘሎ ንምሕባር ኢመይል ይሰዳልካ እየን።
2. ብመልክዕ ኣስተዋጽኦ ብሓጺሩ ኣብ ኢንተርነት ኣቕሓ ንኽትዕድግ እዘን ዝስዕባ ስጉምትታት ክትሰግረን ኣለካ።
3. ኣቕሓ ምምራጽ
4. ኣቕሓ ኣብ ዓረብያ ዕድጊ ምእታው
5. ናብ ካሳ ኺድ
6. ኣድራሻ ተቐባሊ ምጥቃስ
7. ኣድራሻ ቢል ጥቐስ
8. ቁጽሪ ሞባይልን ኢመይልን ጥቐስ
9. ኣገባብ ኣከፋፍላ ምረጽ፣ ምዚ ዝተተሓሓዘ ተወሳኺ ሓበሬታ እንተደኣ ሃልዩ ድማ ምልኣዮ።
10. ቅድመ-ኩነት ዕድጊ ኣንብብ
11. ቅድሚ-ኩነት ዕድጊ ተቐበል
12. ጠለብካ ከምዝተቐበሉዎ መረጋገጺ ከምዝመጸካ ተቋጻጸር።

ሕጂ ክትገብሮ ዘለካ ብዙሕ ኮይኑ ክረኣየካ ይኽእል ይኸውን፣ ይኹን ደኣ እምበር ምስ ለመድካዮ ክቐለልካ እዩ።

ገሊኦም ኣብ ኢንተርነት ክዕድጉ ከለዉ ከይብልዑ ወይ ከይስረቑ ዝፈርሑ ኣለዉ።ካብ ፍሉጣጥን ብዙሕ ሰብ ዝጥቀመለን ድኳናት-ኢንተርነት ክትዕድግ ከለኻ ክምዚ ከጋጥመካ ዘሎ ዕድል ብጣዕሚ ጸቢብ እኳ እንተኾነ፣ ገለ ክትዝክሮም ዝግበኣካ ነጥብታት ግን ኣለዉ፧

1. ምቕሻሽ ወይ ስርቂ ከመይ ጌርካ ከተወግድ ትኽእል፧

ገሊኦም ኣብ ኢንተርነት ክዕድጉ ከለዉ ከይብልዑ ዝፈርሑ ኣለዉ፣ ይኹን ደኣ እምበር ገለ ክትዝክረን ዘለካ ነጥብታት እንተደኣ ተኸቲልካ ንኸጋጥመካ ዘሎ ዕድል ከተጻብቦ ትኽእል ኢኻ።

ሕጂ ነዚአን ክንርእየን ኢና።

1. ገለ ጠቐምቲ ክዝከራ ዘለወን ነጥብታት ዕድጊ ኢንተርነት እዘን ዝስዕባ እየን፣

ኣብ ዘየተኣማምነካ ክትዕድግ ኣይግባእን። ትጠራጠር ኣንተኾይንካ ናይቲ ድኳን-ኢንተርነት ቁጽሪ-ተለፎንን መራኸቢ ኣድራሻን ናይ ብሓቅን ቅኑዕን ድዩ ኣይኮነን ኩሉ ግዜ ተቛጻጸር።

1. ካብ ውሑስ ኣገልግሎት ትዕድግ ከምዘለኻ ተቛጻጸር። ኣብ ክፍቲ ቦታ ወብሳይት፣ ወብሳይት ተቋጻጸር። ኣብኡ https ወይ ስእሊ ሊኬቶ ከምዘሎ እንተደኣ ርኢኻ እቲ ተእትዎ ሓበሬታ ስቱር ስለዝኾነ ካልኦት ክወስዱዎ ኣይክእሉን።

ኣብ ክፍቲ ቦታ ወብሳይት s እንተዘየላ ወይ ሊኬቶ እንተዘየላ ውልቃዊ ሓበሬታ ወይ ሓበሬታ ካርድ ኣይትሃብ።

1. ክትርስዖ ዘይብልካ : ኣብ ኢንተርነት ክትዕድግ ከለኻ ቁጽሪ ካርድ፣ ካርድ ዝወድቀሉ ዕለትን መቆጻጸሪ ኣሃዛትን(CVC) ጥራሕ ኢኻ ንድኳን-ኢንተርነት ትህቦም። ኮድ ካብ ናትካ ቺፕን(nettbankbrikke) ፓስዎርድን ትህበሉ ገጽ እንተወሲዱካ እዚ ውን ክትህብ ትኽእል ኢኻ። ፒን-ኮድካ ከይትህብ።

ኣብ ኢንተርነት ክትዕድግ ከለኻ ክረዲትካርድ ምጥቃም ዝሓሸ እዩ።

ሓበሬታ ክረዲትካርድ ኣብ ኢንተርነት ክትህብ ከለኻ ካብ ሕሳብ ባንካ ኣይኮነን ዝቑረጽ፣ ኣብ ቢል ክረዲትካርድ(መኽፈሊ) እዩ ዝምዝገብ።

ሽዑ ቅድሚ እቲ ቢል ምኽፋልካ ብዝሒ ገንዘብ ቅኑዕ ድዩ ኣይኮነን ክትቋጻጸርን ነቲ ኣቕሓ ክትቅበሎን ትኽእል። ኣቕሓ እንተዘይተቐቢልካዮ ወይ ድማ ዝኾነ ብልሽት ወይ ድማ ጎደሎታት እንተሃልዩዎ፣ ከም ዓዳጊ ክረዲትካርድ ክትጥቀም ከለኻ ጽቡቕ መሰላት ኣለካ።

ኣቕሓ ብክረዲትካርድ ዲኻ ወይ ባንክካርድ ዲኻ ኮታስ ብዝኸፈልካ ከፊልካ ፒንኮድ ካርድካ ብፍጹም ከይትህብ( ፒንኮድ እታ 4 ኣሃዛት ዘለዋ ኮድ ኮይና ኣብ ሚኒባንክ ወይ ኣብ ባንኮ ድኳን ክትገዝእ ከለኻ ትጥቀመላ እያ)

ሕሳብ ባንካ ተኸታተል። ዘይተለልዮ ምንቅስቓሳት እንተርኢኻ ወይ ድማ ስርቂ ኢልካ ትጥርጥሮ ምንቅስቓሳት እንተደኣ ርኢኻ፣ ንባንክኻ ተወከሶም። እንታይ ከምዘጋጠመ ንኽትፈልጥ ክሕግዙኻ እዮም።

1. ነቲ ክትገዝኦ ዝደለኻዮ ኣቕሓ ኣብ ቁጽሪ ሕሳብ ባንክ ገንዘብ ኣመሓላልፍ እንተደኣ ኢሎምኻ ብዓይኒ ጥርጠራ ክትርእዮ ይግባእ።

ብከምዚ ዓይነት መገዲ ክትከፍል እንተደኣ መሪጽካ መሰላትካ የዳኽሞ እዩ፣ ከምኡውን እቲ ዕድጊ እንተደኣ ኣጣዒሱካ ወይ እቲ ኣቕሓ ከይመጸ ተሪፉ ሓገዝ ክትረክብ ኣጸጋሚ ክኸውን ይኽእል።

1. ከምቲ ኣብ ቅድመ-ኩነት ዕድጊ ሰፊሩ ዘሎ እቲ ኣቕሓ ኣብ ግዜኡ ከምዝበጽሕ ተኸታተልን ሓሉን። እቲ ኣቕሓ ከይመጸ እንተ ተሪፉ ክትከፍለሉ የብልካን። ከምኡ እንተ ኣጋጢሙ ነቶም ናትካ ባንክ ተወከሶም።
2. **ነቶም ኣብ ኢንተርነት ዝኾነ ነገር ክጠልቡ ዝደልዩ ግዜ ሂብካ ሓግዞም።**

**እቶም ዝተፈላለዩ ስጉምትታትን ክዝከሩ ዘለዎም ሕግታትን( ብመርኣያ ዝተደገፈ እንተኾነ ግርም) ዝሓዘለ መዘከሪ ሊስታ ሓቲምካ ንተሳተፍቲ ኮርስ ምዕዳል ሓጋዚ ክኸውን ይኽእል እዩ።**